รู้สึกมีเสียงในหูเวลาพูดเสียงดังหรือได้ยินเสียงดังค่ะเลยไปตรวจการได้ยินมาค่ะ ผลคือได้ยินไม่เท่ากันแต่ต่างกันแค่นิดเดียวอะค่ะข้างนึง7ข้างนึง10 ถ้าต่างกันนิดเดียวจะมีปัญหาอะไรไหมคะ ต้องรักษาไหม ถ้าเป็นประสาทหูเสื่อมเฉียบพลันสามารถรักษาหายได้ไหมคะ อาการแบบไหนถึงจะเป็นโรคร้ายแรงเกี่ยวกับหูคะ เช่นเนื้องอกหรือมะเร็ง
สวัสดีค่ะ จากคำถามเดิมและคำถามเพิ่มเติมนั้น การตรวจการได้ยิน 2 ข้างควรจะใกล้เคียงกันค่ะ ไม่แน่ใจว่าตัวเลขดังกล่าวมานั้นคือหน่วยอะไร เพราะปกติแล้วการตรวจการได้ยินมักใช้เป็นหน่วยความถี่ของเสียง ที่จะบอกว่าผู้ป่วยได้ยินอยู่ในช่วงที่ปกติหรือไม่ แนะนำสอบถามแพทย์ที่รักษาและส่งทำทดสอบดังกล่าวมาโดยตรง ว่าผลที่ออกมาอันนี้เรียกว่าปกติหรือไม่ถ้าต่างกันเพียงแค่เล็กน้อย ไม่จำเป็นต้องรักษา ประสาทหูเสื่อมเฉียบพลันมีได้หลายสาเหตุเช่นเกิดจากการติดเชื้อ หรือมีเนื้องอก ซึ่งแพทย์ด้านหู คอ จมูก จะต้องตรวจภายในหูหรือส่งตรวจการได้ยินแบบละเอียดต่อไป